
2 I Opinió 


EDITORIAL ★ 


La Burxa pel dret a decidir i contra la repressió de l’estat espanyol 


D esprés de l'aturada 
de l'estiu La Burxa ha 
tornat a sortir. Com 
els lectors habituals 
d'aquest diari haureu pogut 
observar, ho hem fet amb 
un mes de retràs, al mes de 
novembre. Des de l'equip de 
redacció de La Burxa vam 
prendre aquesta decisió perquè 
arrel de la situació política que 
viu el país vam decidir dedicar 
aquesta Burxa especial del 
mes d'octubre i novembre a la 


independència de la República 
de Catalunya i al procés popular 
per fer-la realitat a partir de 
la celebració del referèndum 
d'autodeterminació de l'i 
d'Octubre. Vam creure necessari 
deixar marge i perspectiva a 
tot el que va envoltar aquella 
cita electoral. No obstant 
aquesta surt alguna setmana 
més tard del previst ja que 
l'agitació popular derivada de 
tot el succeït fins el moment ha 
repercutit en les persones que 


formem part d'aquest mitjà. 

Des de La Burxa, com a mitjà 
que defensa els valors de la 
llibertat i la justícia social, ens 
posicionem clarament a favor 
del poble català en la lluita 
per exercir el seu dret a decidir 
sobre si mateix. En una postura 
ferma en contra de la repressió 
exercida per l'estat espanyol 
que pretén a traves de tots els 
seus mecanismes de coerció, 
policial, judicial, mediàtic i 
econòmic, esclafar o inhibir la 


voluntat del poble. Com a mitjà 
de comunicació denunciem 
el retrocés en les llibertats i 
drets socials que estem patint 
al nostre país. Nosaltres 
som un espai de decisió 
assembleari per tant apostem 
per una resistència a tot aquest 
procés repressiu que estigui 
emmarcada en l'organització 
popular dels barris i pobles 
del país. Una dinàmica que ja 
s'està produint i que ha estat 
capaç fins al moment de fer 


possible tant el referèndum 
de l'i d'Octubre com la vaga 
general del dia 3 d'Octubre. 

Com a mitjà seguirem 
informant d'allò que passa 
al nostre barri i al servei de 
l'organització popular de les 
veïnes. 


LES PARETS PARLEN ★ 



Llibertat als presos polítics 


MICRO OBERTA Envia’ns el teu escrit a laburxa@gmail.com 

A la mentida li han caigut les dents, cozcades 


Ivet Eroles 


L ’i d’octubre d’aquest 
2017 em vaig llevar 
ben aviat, o hauria de 
dir ben d’hora, que és 
una frase que tenim costum 
d’aplaudir. La nit anterior vaig 
dormir de forma intermitent, 
nerviosa pel que l’endemà em 
portaria. Eren passades les 6 i ja 
estava esmorzada, el dia havia 
despuntat i m’estava calçant 
les botes. Poc després la meva 
amiga Sílvia i jo enfilàvem 
camí amunt, en una ruta que 
s’evidenciava costeruda i que 
ens deixaria a tocar dels 5.000 
metres d’alçada. I és que aquest 
1 d’octubre el vaig viure a la 
serralada de l’Himàlaia, sense 
cobertura al mòbil durant dies 
i sense topar amb cap persona 
al mig de la ruta que em pogués 
proporcionar informació de 
l’exterior. 

L’endemà vam baixar fins el 
primer poble on sabíem que 


trobaríem una precària senyal 
telefònica que ens permetria 
contactar amb casa. Certament 
la baixada se’ns va fer lenta, 
no recordàvem que havia 
sigut tan llarg el camí. Tots 
els missatges pendents ens 
arribaven a batzegades i ens 
bloquejaven la pantalla. Els 
vídeos i les imatges no se’ns 
descarregaven, encara que totes 
les frases que s’amuntegaven 
coincidien en titllar-les d’esgar¬ 
rifoses, si a l’actuació policial 
es referien, 0 d’admirables, 
si feien menció a la població 
civil. “Per un dia hem viscut 
la guerra”, em deia la meva 
companya Mercè. Tant ella, com 
la Cora, com la mare, com els 
pares i la germana de la Sílvia, 
com les de la uni, com tantes 
d’altres, s’han escarrassat 
per fer-nos arribar petits 
resums i fragments d’accions i 
emocions per poder entendre 
què passa a Catalunya. Ens 
han fet de corresponsals quan 
som nosaltres les que estem a 
l’estranger i justament són les 


seves ganes de fer-nos partícips 
d’aquest sarau les que ens fan 
sentir a prop. 

Així vivim la cúspide del 
procés, tant el 20 de setembre, 
com el 3 d’octubre, com totes 
les dates que es condensen en 
un calendari imprevisible sobre 
el qual tothom fa prediccions. 
Sovint ens llevem amb uns 
quants missatges que ens 
resumeixen la jornada anterior 
i tot seguit ens connectem al 
Facebook, a lTnstagram o al 
Twitter, que se’ns carreguen 
a estones 0 ens mostren fils 
de conversacions d’un dia ja 
passat. No hi ha res millor 
que encetar la jornada amb la 
picaresca i enginy col·lectiu 
que pobla les xarxes, amb 
afirmacions com “Rajoy ha 
aconseguit que els anarquistes 
votin i que els burgesos facin 
vaga” o “Aquests dies he pogut 
comprovar que si et vesteixes 
amb casc i uniforme de bomber 
lligues més”. 

Fa gairebé quatre mesos que 


viatgem i per primera vegada 
la nostàlgia ens ha colpejat 
amb força. Jo persegueixo les 
muntanyes perquè en elles se’m 
dibuixa l’anhel de llibertat, són 
l’escenari on barallar-me amb 
els meus límits, on prendre, 
per damunt de tot, decisions. 
Perquè la llibertat és tenir la 
capacitat de decidir. Aquests 
dies cada passa que fem ens 
apropa a casa justament 
perquè continuem perseguint 
la llibertat amb persistència i 
no deixarem de caminar per 
aconseguir-la, malgrat la por. 

A mi em neixen ales als peus 
i em creixen arrels a l’esquena. 
Cada passa que faig és un batre 
d’ales, però no us confongueu, 
volar m’espanta, per això tinc 
les arrels, que em cobreixen les 
espatlles. Us llegeixo i escolto 
des d’una proximitat llunyana 
i noto en cadascun dels vostres 
mots una emoció tensa. Sou 
valents i valentes perquè 
parleu de la por sense negar-la 
i aquesta és l’única manera de 


conviure amb ella. Assumir la 
por ens permet caminar, 0 volar, 
cap a desitjós i anhels i quan 
aquests s’albiren a l’horitzó, val 
la pena córrer el risc. 

Jo no sé quina Catalunya em 
trobaré quan aterri a l’aeroport 
del Prat. Tan sols sé que som 
una generació habituada a 
la incertesa i a reimaginar 
futurs en un present constant i 
efímer. Com a acte de memòria 
podríem treure la runa i la 
pols de les velles trinxeres que 
poblen la nostra terra, unes 
trinxeres que sempre han estat 
traçant línies impossibles per 
muntanyes i turons a tocar de 
casa. No com a clam de guerra, 
sinó com a reclam de pau i 
reconstrucció d’un futur en 
plural que no encaixi amb la 
idea de normalitat imposada, 
per això no hem de perdre de 
vista quin bàndol ens correspon 
a la trinxera 

Esplai Espurna es veu obligat a marxar del 
local que ocupava desde 1975 



Acampada al pati de l'Esplai Espurna 


Esplai Espurna, Sants 


E l dimarts 19 de setembre 
vam rebre un correu 
de la parròquia de 
Santa Maria de Sants. 
L'equip de monitores de 
l'Esplai Espurna vam haver 
de reunir-nos d'urgència per 
decidir com gestionàvem 
la notícia: En una setmana 
havíem de marxar del local on 
portàvem 42 anys. 

Sabíem que hi havia un 
projecte d'obres, però el 
desallotjament ens va venir 
d'imprevist. 

El curs 2014-15, el mossèn de 
la Parròquia on fem esplai des 
de 1975 ens va informar que 
el Bisbat volia enderrocar-ho 
per construir pisos. Ens van 
dir que podríem participar en 
el projecte, però ens el vam 
trobar entregat i aprovat a 
l'Ajuntament. 

Així doncs, ens van 
comunicar que abans de 


començar les obres del nostra 
pati ens construirien uns caus 
al pati on hi ha lAgrupament 
Escolta i Guia Mossèn Puig 
i Moliner i compartir-lo. La 
proposta no s'adequava a 
les nostres necessitats al 
dificultar la realització de les 
activitats i reduir-nos l'espai 
d'emmagatzematge. 

Tot i demanar els terminis de 
les obres reiteradament, mai 
vam obtenir resposta clara. A 
més a més, vam intentar parlar 
amb el bisbat, però la parròquia 
ens va dir que ella seria la 
interlocutora, i que en tot cas 
podíem parlar amb l'arquitecte, 
el qual no ens donava la 
informació que li demanaven. 

Mentre esperaven el permís 
d'obres de la nostra zona, van 
començar a remodelar altres 
parts de la parròquia. 

Aquesta era la situació fins a 
mitjans de setembre, quan vam 
rebre el correu. En una setmana 
havíem d'abandonar el local 


sense tenir construïts els caus 
al pati de l'AEiG Mossèn Puig i 
Moliner. 

El tracte rebut no ens va 
agradar i, com a mesura 
simbòlica i per exigir temps per 
fer el trasllat amb condicions 
i amb una alternativa d'espai 
clara, vam decidir acampar, 
juntament amb monis d'altres 
esplais i caus, al pati de l’esplai 
dilluns a la nit. 

Pacíficament, vam impedir 
l'entrada dels obrers l'endemà 
i vam aconseguir contactar 
amb l'arquitecte i el bisbat, que 
ens van prometre llogar-nos 
un local on guardar material 
fins a tenir un espai definitiu. 
En aquesta conversa ens van 
comentar que l'enderrocament 
també afectava a una sala 
que no ens havien comentat 
anteriorment. Per una altra 
banda ens vam assabentar de 
que els permisos caducaven 
a finals de juny del 2018 i que 
la necessitat de començar les 


obres era per la pressió d'altres 
entitats, i no per una caducitat 
imminent com ens havien dit. 

Així que, actualment, la 
nostra situació és aquesta. 
Estem en un local llogat pel 
Bisbat, sense saber quan 


haurem de fer el trasllat a 
l'espai definitiu. 


Assentant les bases de la futura Escola Comunitària 
de Formació Permanent dels barris de Sants 



Elena Zamora Adxian, La Troca 


D urant 3 tardes i un 
matí d’octubre, el 
grup motor de la 
Troca hem rebut 
un gran regal de part del 
veïnat, de les professionals, i 
del teixit social santsenc: ens 
heu regalat el vostre temps, 
les vostres idees, dubtes, 
propostes i millors desitjós, per 
començar a construir el que 
ha de ser l’Escola Comunitària 
de Formació Permanent dels 
barris de Sants. Molt agraïdes 
de l’acollida que aquest 
projecte innovador està tenint 
al barri, volem fer un retorn 
de les principals conclusions 
extretes de les jornades parti¬ 
cipatives, realitzades a finals 
d’octubre, que tindrà lloc el 
16 de novembre a les i8h a la 
Lleialtat Santsenca. 

A falta d’aquestes 
conclusions definitives, 
podem aventurar-nos a 
dir que es va constatar la 
necessitat de crear un espai 
formatiu que vagi més enllà 
dels aspectes purament 
acadèmics, també molt 


necessaris, sobre tot en la 
seva dimensió més bàsica, 
però on també ens puguem 
formar en competències de 
l’àmbit personal i social, com 
ara el sentit crític, la gestió 
d’emocions, la comunicació, 
la cultura política bàsica, la 
vessant artística, o el desen¬ 
volupament d’habilitats 
com la cuina i la costura. La 
informàtica bàsica, així com la 
gestió de xarxes socials i altres 
eines digitals, també van ser 
formacions força demandades 
per les participants. 

En el marc de l’eix 
pedagògic, el treball col·lectiu 
va afavorir la creació de 
receptes de bones pràctiques 
per adaptar l’aprenentatge a 
les necessitats individuals i 
per fomentar l’aprenentatge 
significatiu, que properament 
formaran part de l’ADN de la 
Troca. 

L’Escola aspira a tenir un 
model de gestió que sigui 
comunitària. Justament en 
aquest sentit vam enfilar la 
sessió de treball en xarxa, en 
la que diferents recursos del 


teixit socials i serveis dels 
barris de Sants, juntament 
amb veïns i veïnes, van 
poder fer un treball, molt 
visual, d’anàlisi de la xarxa 
articulada en el territori. 
La importància de buscar 
mecanismes per incidir 
en els barris amb menys 
activitat associativa, així 
com la detecció de manca de 
coneixement i/o de relació 
entre les entitats socials i 
els serveis professionals, i 
la necessitat de centralitzar 
l’oferta formativa existents als 
nostres barris, van ser algunes 
de les conclusions destacades 
d’aquesta sessió, que va posar 
el punt i final a les jornades, 
després d’una emotiva pluja 
de necessitats i aportacions de 
cada persona, entitat o recurs 
cap a la Troca. 

El treball realitzat durant 
les jornades ens servirà per 
acabar de perfilar la proposta 
de prova pilot, projectada 
de gener a juliol de 2018, i 
per seguir avançant en la 
construcció d’un projecte que 
fomenti les sinergies, aculli 
la diversitat existent al barri 


Fotografia d’una de les sessions de La Troca 

i sigui un espai de cohesió 
social, intergeneracional i 
intercultural. Gràcies a totes 
les que esteu fent que aquest 
camí sigui tant enriquidor. 

Si vols saber més, vina a la 
sessió de retorn de les principals 
conclusions del procés 
participatiu que es celebrarà el 
dia 16 de novembre a les i8h a la 
Lleieltat Santenca! 


Enfilant 
la Troca! 



Sessió de retorn de les principals 
conclusions del procés participatiu 

Dijous 16 de novembre, a les 18h 

• La construcció de la defensa del referèndum a Sants • 


Referèndum: l’oposició 
de l’estat el converteix en 
lluita popular 




D’on venim? 


La història del Referèndum d’autode¬ 
terminació de Catalunya ve de lluny. 
De fet, la primera votació per impulsar 
un referèndum a Catalunya és del 27 
de setembre del 2012. Des d’aleshores 
aquest camí ha anat avançant fins 
a situar-nos al escenari actual. De la 
consulta ciutadana no vinculant (il·leg- 
alitzada pel Tribunal Constitucional) del 
9 de Novembre del 2014, passem a un 
altre dia 9, de juny en aquest cas, d’aquest 
mateix any, dia en que es decideix dia i 
pregunta per al que sembla, ara sí, que 
serà un Referèndum vinculant d’auto¬ 
determinació. Durant tot aquest temps 
la crispació política entre el govern i les 
institucions catalanes vers els poders 
de l’estat van en augment. A Catalunya 
és l’empenta de l’independentisme 
qui, a través de periòdiques mobilitza¬ 
cions massives i resultats electorals, fa 
empènyer als polítics per forçar aquesta 
situació. 


A Sants 


En els mesos de Juny i Juliol sorgeix 
la plataforma Sants-Montjuïc pel 
Referèndum (SMxR). La seva intenció 


és aglutinar el màxim d'entitats i 
associacions en la defensa del dret a 
decidir per l’i d’Octubre. Els principals 
objectius d'aquesta són defensar el 
Referèndum davant els possibles atacs 
de l’estat i fomentar la participació de la 
població del districte, independentment 
de la seva opció política. Malgrat passar 
l’estiu pel mig, a inicis de Setembre ja 
hi ha mig centenars d’entitats del barri 
que signen el Manifest que defensa la 
consulta. 


L’estat mou fitxa i 
geneza mobilització 
populaz 


Els dies 6 i 7 de Setembre s’aproven al 
Parlament de Catalunya les lleis del 
referèndum i de desconnexió, l’empar 
legal que necessita l’i d’Octubre i per fer 
efectiu un possible resultat afirmatiu 
d’aquest. Aquest moviment posa en 
marxa la maquinària repressiva de 
l’estat. A més de l’esperada suspensió 
del referèndum i les lleis pel Tribunal 
Constitucional, comencen les maniobres 
de l’estat per impedir físicament la 
realització del mateix. La Guàrdia Civil 
comença una creuada exòtica en la 


cerca d’urnes i paperetes i es desplacen 
a Catalunya milers d’agents d’aquest cos 
i de la Policia Nacional. A més, la Fiscalia 
inicia una ofensiva que anul·la els drets 
de llibertat de premsa, manifestació i 
altres. 

Al barri es genera la primera 
convocatòria desobedient el dia 19 de 
setembre on centenars de persones 
fan una encartellada massiva al barri, 
desoint les advertències de judicials. 
Des d’aquest moment, cada mobilització 
massiva en resposta a la repressió 
comptarà amb la quedada prèvia a Plaça 
de Sants per sortir en columna de barri. 


Repzessió i extensió de 
l’organització de base 


El dia 20 de setembre es produeixen 
les detencions de polítics i membres 
del Govern que preparaven la consulta, 
a més d’un intent xulesc d’assalt a la 
seu de la CUP i la imputació de més de 
700 alcaldes que havien mostrat el seu 
suport a la consulta. A deu dies de la cita 
electoral els esdeveniments s’acceleren. 
Les cassolades des dels balcons del 
barri es fan diàries a les 22h de la nit en 
contra de la repressió. La participació i 
les adhesions a SMxR augmenten i una 



assemblea oberta el dia 28 organitza 
la defensa de les escoles de cara a l’i 
d’octubre. Els centenars de participants 
de l’assemblea es divideixen en grups, 
segons a quina escola voten. Aquests 
grups s’organitzen per posar-se en 
contacte amb les escoles i veure com 
poden assegurar el seu dret a vot. 



La defensa del 
Refezèndum es 
constzueix a les escoles 


A tot el districte de Sants-Montjuïc 
hi ha 25 centres electorals. Als barris 
de Sants en corresponen 15: Escola 
Barrufet, Associació de Veïns Badal-Bra- 
siBadal-Brasil, IES Lluís Vives, CEIP Cavall 
Bernat, CEIP Can Maiol, Centre Cívic 
Cotxeres, Escola Jaume I, CEIP Gayarre, 
Escola Proa, Casinet d’Hostafrancs, Escola 
Joan Pelegrí, IES Joan Coromines, CEIP 
Francesc Macià, IES XXVa Olimpíada i IES 
Emperador Carles. En aquest moment les 
AMPAs i AFAs prenen la iniciativa i les 


On Votar l’1 d’Octubre? 



!, ESCOLA BARRUFET - Carrfr ofl Vapor Vfll, 7 
2l ASSOCIACIÓ VEÏNS BADAL-BRASIL - CARRER Daoiz I Velarof, 30 
□I IES LLUÍS VIVES CARRER - Canalsjas, 107 

4, CEIP CAVALL BERNAT - RAMBLA DE BADAL, 113 

5 . CEIP PERU - CARRER DE SAGUNT, 88-90 

0. CENTRE CÍVIC COTXERES - CARRER DE SANTS, 79 

7 . ESCOLA JAUME I - Carrer dels Comtes de Bell-Lloc, 86 

8. CEIP GAYARRE - Carrfr oi Gayarri, 54 

9. ESCOLA PROA (GAVA) - Carrer Almeria, 57 

10. CASINET D HOSTAFRANCS - Carrer Rector Tria ix), 53 

11. ESCOLA JOAN PELEGRÍ - CARRER DERMENGARDA, 13-25 

12. IES JOAN COROMINES - CARRETERA DE LA BORDETA, 35 

13. CEIP FRANCESC MACIÀ - GRAN VIA DE LES CORTS CATALANES, 370 
l'l. IES XXV OLIMPÍADA - Carrer de la DAlia, 2 Bis 

lb. IES EMPERADOR CARLES - Carrer d'Enric Bargés, 11 

famílies, docents i treballadors de les 
escoles es comencen a organitzar per 
mantindré oberts els centres. A partir 
de divendres més de la meitat d'escoles 
del barri ja tenen activitats i les famílies 
i votants es queden a dormir per evitar 
que els Mossos d’Esquadra les puguin 
tancar o precintar, tal i com havia 
manat la Fiscalia de l’estat. La policia 
autonòmica recorre els centres aixecant 
acta d’allò que succeïx però al haver-hi 
activitats no tanca les escoles. Malgrat 
això, demanen als participants que 
marxin abans de les 6am del diumenge. 
La jornada de dissabte esdevé un dia 
festiu amb centenars d’activitats per 
a tots els públics, sembla ben bé una 
diada nacional, on els carrers són plens 
de gent. A les escoles hi trobem tota 
mena d’activitats, musicals, esportives, 
culturals, gastronòmiques, infantils i 
de tota mena, acabant amb acampades. 
A la tarda de dissabte tots els centres 
electorals són plens de gent que es queda 
a dormir, preparades per defensar el seu 
dret a vot al dia següent. La resposta de 
les veïnes del barri és de tal magnitud 
que molta gent se’n va a dormir a centres 
de la Zona Franca i l’Hospitalet que 
necessitaven suport per mantenir-los 
oberts. 


i d’Octubre, votant 

entre emocions 

A les 5am del matí centenars de veïnes 
es comencen a concentrar a les portes 
d'escoles i centres electorals, despertant 
a aquelles que s’hi havien quedat a 
dormir. Al pas de les hores, els mossos 
fan acte de presència, però l’assistència 
massiva de votants decidits a defensar el 
seu vot fa que no actuïn i es mantinguin 
a l’espera. Entre la gentada arriben les 
urnes, unes de forma clandestina i altres 



FESTA DE LA 
TARDOR 

INSTITUT LLUIS VIVES 


DIVENDKS21 

16:00 - Començament de la festa 
17:00 - Ball (Zumba) 

19:00 - Preparació d’instal·lacions + assamblea 
21:00- Sopar de germanor 
22:00 - iCassolada! 

22:30 - Jocs de nit + cinema a la fresca 
23:30- Bona nit (acampada) 

DIMM 

09:00 - Esmorzar de germanor 
10:00 - Activitats infantils: 

• Oca qeqant • Taller clavells de paper 

• Twistter • Arbre dels desitjós 

• Paracaigudes • Dibuix amb guix 

• Pintacares • Taller pancartes i murals 

14:00 - Dinar germanor + BINGO 

16:30 - Jocs tradicionals 

17:30 - Taller cuina (pastís de galetes) 

18:00 - Berenar 
18:30- Guitarreo popular 
21:00 - Sopar germanor 
22:00 - iCassolada! 

22:30 - Jornada de reflexió i debat 
23:30 - Bona nit (acampada) 


se’ls hi fa passadís entre aplaudiments. 
A mida que s’acosta l’hora d’obertura, 
les gh, els nervis i la il·lusió es comencen 
a fer presa de la gent que espera. Abans 
d’iniciar-se la votació el govern anuncia 
que s’utilitzarà un cens digital universal, 
cosa que permetrà que tothom pugui 
votar en qualsevol centre. 

La votació comença amb problemes per 
la caiguda del sistema i la majoria de 
taules electorals avancen molt poc a poc. 
En aquest moments els milers de Policies 
Nacionals i Guàrdia Civils antiavalots 
enviats a Catalunya comencen a actuar 
per impedir les votacions i endur-se 
urnes. Els vídeos, fotografies i testimonis 
del que passa arreu del país contagia 
l’ambient al barri, on es mantenen 
llarguíssimes cues de veïns que volen 
exercir la seva capacitat de decidir. 
La fallada del sistema informàtic i les 
imatges de ferits i brutalitat policial 
generen un ambient estrany que es fa 
presa del nerviosisme. L’espera es fa amb 
l’ai al cor per si es presenten les forces 
policials, amb una pluja constant tot el 
matí que sembla donar més dramatisme 
al moment. 

Però a mida que avança el matí es 
recupera el sistema, les cues s’organitzen 
i els veïns i veïnes comencen a votar amb 
normalitat a partir del migdia. L’emoció 
es desborda en moltes de les que ja han 
votat. La tensió i les concentracions 
davant dels centres es mantenen durant 
tot el dia pel temor a una arribada de 
presència policial. El moment més crític 
al barri es presenta passat el migdia, 
quan es divisen diverses furgonetes de 
Policia Nacional, unes paren davant de 
Cotxeres sense arribar a baixar i, uns 
minuts més tard, unes altres passen pel 


carrer Joan Güell, parant uns segons 
davant de l’Escola Barrufet. Aquest fet 
genera una crida urgent on centenars 
de veïnes baixen al carrer per anar a 
defensar els seus vots. La gentada es 
mantindrà fins al final de la jornada. 
Al tancar les escoles es viuen moments 
d’eufòria, alegria i sensació d’haver 
viscut un dia històric. 

Fxont la brutalitat, Vaga 

General 

Des del dia 20 de Setembre havia planat 
la convocatòria d’una vaga general 
pel dia 3 d’Octubre, convocada pels 
sindicats combatius, IAC, CGT i COS. 
L’Assemblea de Barri de Sants convoca 
una altra assemblea oberta per preparar 
aquesta mobilització, on es fa palès que 
la mobilització d’aquests dies seguirà 
essent necessària i que el barri hi 
respondrà. Des d’aquí, s’organitzen els 
piquets i altres accions com talls de les 
principals arteries que passen a prop de 
Sants i una acció contra la Guàrdia Civil 
a la casa caserna de l’Avinguda Madrid. 
La vaga, que es combina amb l’aturada 
general convocada pel Govern de la 
Generalitat, és massiva, amb tancament 
generalitzat. Al matí s’aprofita per fer 
una roda de premsa en suport a l’Andreu, 
un veí de Sants, encausat per participar 
en la vaga general del 29 de març del 
2012. Després d’això una riuada de gent 
marxa cap al centre a la principal marxa 
del matí. És segurament la mobilització 
més massiva que ha viscut Sants, amb la 
carretera de Sants plena des de la plaça 
de Sants a la plaça Espanya. El dia acaba 
amb una altre cassolada als carrers 



a les 2ih coincidint amb el missatge 
amenaçador del rei d’Espanya. 


CDR Sants, 

l’organització popular 
pex la República i 
contra la repressió 


Les assemblees obertes al carrer prenen 
el protagonisme i es converteixen l’òrgan 
per organitzar i coordinar les mobilit¬ 
zacions. Arreu del país s'han estès els 
comitès en defensa del referèndum. 
Alguns han sorgit de forma prèvia i 
altres un cop passat aquest. Han estat 
els principals responsables d’omplir les 
escoles i organitzar la vaga general del 
dia 3 d’Octubre. A Sants es constitueix 
aquest actor, el Comitè de Defensa de 
la República, com a continuador de 
les assemblees; Sants-Montjuïc pel 
Referèndum es dissol en aquest nou 
espai de participació oberta i individual. 
L’objectiu d’aquest és defensar i exigir 
que es faci efectiu el resultat de l’i 
d’octubre. Organitzat en comissions, 
pretén ser el nucli de resistència front 
a l’escalada repressiva de l’estat, aposta 
pel procés constituent i la defensa de la 
República. Aquest espai està participant 
de la coordinació amb els altres CDRs 
d’arreu del principat i també amb els de 
la resta de la ciutat. 

La mobilització popular 

marca el ritme 


Rubén Molina 


L a política catalana va ser 
coneguda, durant els anys del 
pujolisme, com l’”oasi català”. 
Una política institucionalitzada, 
marcada per una falta de conflicte, latent 
entre les diferents forces polítiques. Si bé 
al congrés dels diputats la temperatura 
sempre ha estat més elevada, la política 
al principat es resolia amb els pactes 
i els acords. Uns pactes basats en el 
repartiment entre les elits dels beneficis 
que suposava l’ostentació del poder: 
la corrupció generalitzada que, avui, 
encara segueix emergint. Un poder 
institucional que s’allunyava de la gent 
-si és que algun dia hi havia estat aprop. 
Però la crisi econòmica i l’inici de les 
retallades socials van fer despertar una 
població que, a través de la indignació, 
va començar a articular la mobilització i 
l’organització popular. 

D’aquesta manera, a rebuf de les mobi¬ 
litzacions socials, esclata l’anomenat 
«procés». Un «procés» que, més enllà de 
polítics egòlatres que han pretès liderar- 
lo, ha estat clarament protagonitzat 
per la població civil. Si fiquem el focus 
encara una mica més enllà, les Consultes 
Ciutadanes per la Independència són el 


primer assaig d’organització ciutadana 
per intentar, a través de la veu de la gent, 
marcar l’agenda política. D’aquelles 
consultes en sorgeix un dels agents 
civils més determinants: l’Assemblea 
Nacional Catalana. L’Onze de Setembre 
del 2012, la manifestació habitual de la 
diada per reivindicar la independència 
pren una dimensió desconeguda fins al 
moment. Va ser arrel d'aquella demos¬ 
tració massiva d’exigència de sobirania 
i de la fallida negociació del pacte fiscal 
a Madrid, que Artur Mas va convocar 
eleccions, erigint-se com a lider de la 
Catalunya sobiranista - una jugada que li 
surt força bé. A partir d’aquell moment, 
cada diada nacional esdevindrà un recor¬ 
datori del poder mobilitzador de l’inde¬ 
pendentisme, que ja no s'aturarà. 


El carrer ha estat actor, 
àrbitre i accelerador de la 
política nacional. 


Hem viscut en els últims anys una 
acceleració dels esdeveniments polítics 
que ens ha dut al frenesí actual. Cal 


destacar com el carrer ha estat actor, 
àrbitre i accelerador de tot això. Si fem 
una mirada retrospectiva ens adonarem 
de la magnitud del canvi. L’any 2010 
es va iniciar amb l’últim govern del 
tripartit i va finalitzar amb el retorn 
de Convergència i Unió després d’una 
victòria aclaparadora. Aquell any entrava 
al Parlament, per primera vegada i dient 
ser d’esquerres, Ciutadans; el PP era la 
tercera força electoral, per darrere del 
Partit Socialista. Des d’aleshores, el ritme 
marcat per la societat ha funcionat com 
una tempesta que s’ha emportat qui 
no hi ha sabut adaptar-se. La corrupció 
ha castigat Convergència, obligant-la a 
canviar de partit, ara independentista. 
El PSC ha deixat de ser el referent d’es¬ 
querres i la seva posició a favor de l’uni- 
onisme més ranci l’ha allunyat de la 
Catalunya progressista que, en el passat, 
el va portar al poder. Unió ha desapa¬ 
regut del mapa i Ciutadans ha recollit 
el vot unionista, davant el desgast d’un 
PP que, a Catalunya sí, ha patit per la 
corrupció. 

La mobilització ha estat l’eina de visu¬ 
alització de les demandes populars, 
que no s’ha quedat només en l’escenari 
de la lluita nacional. La defensa als 
carrers del CSA Can Vies va ser un dels 
cops més durs al govern municipal de 


Convergència que, castigada també per 
l’impacte de la crisi, va veure com la 
ciutat girava a l'esquerra i Ada Colau 
s’erigia com a alcaldessa sota la promesa 
del canvi al servei dels ciutadans. 


L'augment del conflicte 
polític en aquestes últimes 
setmanes, ha possibilitat 
que el carrer hagi pres un 
potencial revolucionari. 


L’augment del conflicte polític en 
aquestes últimes setmanes, que ara ens 
semblen mesos, ha possibilitat que el 
carrer hagi pres un potencial revolu¬ 
cionari. Tots els sectors polítics miren 
de guanyar-lo i mobilitzar-lo per tal de 
guanyar allò que no poden a les insti¬ 
tucions. Les institucions no són capaces 
d’implementar ni la república ni l'obe¬ 
diència a l’estat sense la participació del 
poble. El sorgiment dels CDRs com a nou 
actor mobilitzador és l’exemple més clar 
que el poble ha vingut per escriure el seu 
propi guió. 


Neguentropia i Ud’OCTUBRE 


Inés Aquilué lunyent 


V espres abans de la matinada 
de l’i d'octubre la pregunta 
fluctuant entre companyes 
i família era: "I jo, on aniré 
a votar?” La interpel·lació, que 
habitualment no tindria major interès, 
és clau per comprendre el comportament 
de la massa desordenadament ordenada 
d'aquell diumenge. Des de la Teoria de 
Sistemes, autoorganització es pot definir 
com el fenomen on els patrons al nivell 
sistema apareixen exclusiva i espon¬ 
tàniament a partir de les interaccions 
entre unitats (el sistema és un conjunt 
d'elements interrelacionats <jue 
treballen per una funció comú). És a 
dir, es tracta de l’aparició espontània de 
patrons d'organització no lineals gràcies 
a la interacció dels seus elements. L’auto- 
regulació del sistema és part de la seva 
organització no lineal, que permet el 
canvi i l’adaptació en funció de sol·licit- 
acions externes. Patrons d'autoorganit- 
zació van aparèixer espontàniament l’i 
d’octubre gràcies a la nostra capacitat 
de comunicació, en un estricte sentit 
ecosistèmic, on l'espai n’era cabdal. 
Vegem-ho. 

L’anàlisi polític eludeix molt sovint la 
relació del subjecte 0 la massa (emprant 
el terme de Canetti a Masse und Macht, 


1960) amb l’espai. Tanmateix l’espai i 
nosaltres som inexorablement i recípro¬ 
cament contingents. I aquesta determi¬ 
nació, que en sí condiciona els nostres 
cossos, esdevé absolutament apel·lant 
en situacions d'extrema incertesa. De fet, 
la incertesa té aquesta estranya virtut 
de desencadenar nous ordres i noves 
realitats, i aquest axioma es dedueix d'un 
complex entramat de relacions basades 
en la Segona Llei de la Termodinàmica. 


En uns comicis no 
assetjats, l'espai té un 
paper irrisori, però quan 
el vot es defensa amb 
la pell, el seu significat 
pren aquella disposició 
foucaultiana del control. 
Qui el controla, guanya. 


A les nou del matí d'aquell diumenge, 
quan s’anuncia el cens universal, 
immediatament i amb extrema esti¬ 
mulació, penso en clau espacial. Amb 


aquesta decisió, se’ns allibera de gran 
part d’aquesta inexorable determi¬ 
nació, el subjecte deixa d’estar lligat 
a un espai concret per multiplicar les 
seves opcions. D’això se’n diu augment 
del grau de llibertat, en aquest cas 
espacial. Ouè té d’especial aquest grau de 
llibertat? Que dificulta el control sobre 
l’espai polític. No importa el nombre 
de col·legis electorals, no importa la 
seva ubicació, perquè sobtadament 
se’ns han donat unes consignes, unes 
pautes d’ús, unes estratègies, que 
minimitzen la determinació espacial 
i construeixen un llenguatge concret 
per la interacció entre els subjectes. 
L’espai ja no és un, es desfigura en una 
xarxa complexa. La capacitat d'auto- 
organització es multiplica perquè els 
individus es comuniquen amb aquest 
nou llenguatge, i cadascú individual¬ 
ment té la capacitat de decidir on anar 
a exercir el seu dret a vot. Així gràcies 
a la creació de mecanismes perquè els 
individus interaccionin espontàniament, 
qualsevol contingència provocada per la 
força opressora pot, a través d'un seguit 
de relacions de comunicació, modificar 
l’acció de l’individu, sempre per 
respondre a una funció comú. Sublim i 
complex. 

Aquest augment del grau de llibertat 
espacial i el coneixement previ de 
l’entorn condueixen a una altra 


característica: la impredictibilitat. 
Davant la impossibilitat del control 
absolut de l’espai, la partida es juga en 
el camp de les probabilitats (com tota 
realitat tangible), tanmateix el jugador 
entrenat vol preveure l'adversari. Però, 
i si aquest es torna altament impre¬ 
visible? I si el jugador fort és incapaç 
de preveure la relació dels cossos amb 
l’espai per subjugar-los? Llavors l’ens 
imprevisible i autoorganitzat guanya. 
Mentre el subjecte fort i poderós, es mou 
en l’espai pesadament i previsiblement, 
l’individu autoorganitzat pot modificar 
les seves decisions en qualsevol instant, 
adaptant-se a les estimulacions externes, 
i ocupant l’espai en tota la seva plenitud. 
Es tracta d’una lectura relacional de 
l’espai, on perd rellevància el lloc, i 
prenen rellevància les relacions entre 
els llocs: accessos, connexions, portes 
d’emergència, carrerons, culs de sac... La 
massa autoorganitzada es mou excep¬ 
cionalment on l'espai és complex, on 
les relacions de connexió espacials són 
múltiples i variables, i on el control 
espacial depèn del processos de comu¬ 
nicació estratègicament vertebrats 
entre individus independents capaços 
de seleccionar les seves pròpies accions 
dins una massa fluctuant i adaptativa. 
La neguentropia comporta la construcció 
d’estructures complexes, com nosaltres 
en els nostres espais l’i d’octubre. 

Del sud 
estant 

loanjo Garcia 


SOBIRANIA 

i determinació 
popular 


v.o. 


El preàmbul de la Constitució 
espanyola de 1978 s'inicia en 
els següents termes: 

«La nació espanyola, amb el 
desig d’establir la justícia, la llibertat 
i la seguretat i de promoure el bé de 
tots els qui la integren, en ús de la 
seva sobirania, proclama la voluntat 
de: garantir la convivència democrà¬ 
tica dins la Constitució i les lleis de 
conformitat amb un ordre econòmic 
i social just. Consolidar un Estat 
de Dret que asseguri l’imperi de la 
llei com a expressió de la voluntat 
popular. Protegir tots els espanyols 
i els pobles d’Espanya en l’exercici 
dels drets humans, les seves cultures 
i tradicions, llengües i institucions. 
Promoure el progrés de la cultura i 
de l’economia per tal d’assegurar a 
tothom una qualitat de vida digna». 

Més avall, l’article 1.2 indica: 

«La sobirania nacional resideix en el 
poble espanyol, del qual emanen els 
poders de l'Estat». 

A partir d’aquí, podem destacar 3 
fórmules, no amb voluntat de ator- 
ga’ls-hi una autoritat fastuosa que 
a molts de nosaltres no ens inter¬ 
pel·la sinó amb ànims prospec¬ 
tius per a pensar en les condicions 
factuals actuals i les seves possi¬ 
bilitats des d’una ferma determi¬ 
nació emancipatòria. Així doncs: 1) 
«La nació espanyola, ...en ús de la 
seva sobirania, proclama la voluntat 
de...»; 2) «...l'imperi de la llei com a 
expressió de la voluntat popular»; 3) 
«La sobirania nacional resideix en 
el poble espanyol». Amb això, ens 
preguntem: Ouè és la «sobirania» 
de «la nació espanyola»? Què és 
la «sobirania nacional» del «poble 
espanyol»? I la «voluntat popular»? 

Originalment, el terme en llatí 
es refereix a l’autoritat d’algú que 
està per sobre de tots. Emperò, l’ús 
tècnic legal i polític del concepte 
«sobirania», tot i que es remunta a 
l’imperi romà, no el trobem desenvo¬ 
lupat fins arribada la modernitat. 

El concepte modern apareix arrel de 
la necessitat de legitimar el govern 
i les obligacions d'una comunitat 
política i, per altra banda, és el replan¬ 
tejament de la problemàtica que es 
crea quan una comunitat política i 
el seu govern es jutgen mútuament. 
Així és que per a que un govern 
tingui autoritat dins d'una comunitat 
política però al mateix temps estigui 
separat d’ella es necessari, en l’esde¬ 
venir socio-històric, la integració i 
interpenetració d’una comunitat i un 
Estat. 


Bodin, Groot, Hobbes, Maquiavel, 
Rousseau, Locke, Althusius i Sieyès, 
des del segle XV fins els segle XVIII, 
són els teòrics que més han influ¬ 
enciat en el pensament jurídic i 
polític durant la modernitat en l’es¬ 
devenir i configuració de l’Estat 
Modern i concretament l’Estat-Nació. 
En síntesi, el sentit de la sobirania 
podia ser unidireccional, del govern 
cap al poble, o bidireccional quan els 
ciutadans 0 la nació —figura abstracta 
que és molt més que la suma dels 
individus— cedeix la seva sobirania, 
és a dir, la capacitat sancionadora 
o l’autoritat última a un govern en 
benefici del bé comú i de la pau social. 

En tots els casos la teoria es desen¬ 
volupa arrel de la forma de govern i la 
comunitat política territorial, les insti¬ 
tucions que els articulen, i la sobirania 
—el poder suprem de l'Estat— que 
legitima i articula la relació entre el 
poble o els ciutadans i els governants. 
També, en tots els casos, el bé comú i 
la pau social eren la problemàtica de 
la que partien i la fita última de les 
seves teories. Emperò, en la Declaració 
d’Independència dels Estats Units de 
1776 i en la Declaració dels Drets de 
l’Home i del Ciutadà de la Revolució 
francesa de 1789 es contemplava el 
dret de rebel·lió davant d’incompli¬ 
ment d’un govern amb les seves obli¬ 
gacions o d’un govern tirà. 

Locke va influenciar notablement 
en la Declaració dels EUA; el mateix 
autor, juntament amb l’argumentari 
liberal de Rousseau i Sieyès també van 
influenciar en la Declaració francesa 
de 1789 aportant els conceptes verte- 
bradors i legitimadors de «sobirania 
nacional» i «sobirania popular», 
nocions que encara sostenen les 
democràcies constitucionals sense 
contemplar, emperò, el dret a rebel·lió. 
Una reminiscència d’aquest dret és la 
Segona esmena de la Constitució dels 
Estats Units que possibilita «el dret 
del poble de posseir i portar armes». 

La tensió entre «sobirania nacional» 
i «sobirania popular» esdevé clau 
i centre traumàtic fins als nostres 
dies dins dels marcs estatals. Per una 
banda, la «sobirania nacional» es el 
principi relatiu a la titularitat de la 
sobirania de l’Estat que assegura la 
preeminència dels òrgans que repre¬ 
senten a la Nació. És un principi 
de legitimació que exigeix que tot 
poder s'edifiqui com a represen¬ 
tant d’aquella. Aquí, la Nació es 
concebuda com una identitat objecti¬ 
vada fruit de la reunió no de l'adició 
de les voluntats individuals. Pot ser 
expressada per òrgans no democràtics 
en la seva formació i, en general, no 


cal que concorrin a determinar-la tot 
els ciutadans perquè aquest mateix 
concepte justifica restriccions socials 
al dret de sufragi per a l'òrgan que 
conforma la «voluntat nacional». Per 
altra banda, la «sobirania popular», 
tal com assenyala Rousseau en El 
Contracte Social, és la sobirania de la 
que és titular el poble, entès com la 
totalitat concreta dels ciutadans, cada 
un dels quals té una fracció d’aquesta. 
És el principi legitimador del poder 
estatal que, en l’evolució consti¬ 
tucional, substitueix el principi de 
sobirania nacional. Així com aquesta 
darrera noció ha servit per legitimar 
l’actuació de l’Estat, la sobirania 
popular esdevé un concepte clau per 
als reclams democràtics en els que el 
consentiment del poble és un factor 
decisiu per a l’acció estatal. Des d’una 
perspectiva històrica, la formulació 
de la sobirania popular ha coincidit 
amb l'extensió del dret de sufragi i 
els reclams d'una democràcia parti¬ 
cipativa en la que, en definitiva, les 
darreres conseqüències són una major 
representació en els òrgans de govern 
estatal o, en el millor dels casos, dins 
d’aquesta mateixa lògica —com és 
l’actual situació política que es viu 
a Catalunya—, la sobirania popular 
esdevé un coixí per al dret a l’auto¬ 
determinació i, subsegüentment, el 
poder constituent establirà una altra 
norma fonamental dins d’un nou 
ordenament jurídic que originarà un 
nou Estat. 

Ambdues nocions de sobirania 
pressuposen la necessitat d’un Estat 
garant de l’estabilitat i la pau social. 
A més, i pitjor encara, també pres¬ 
suposen la necessitat de mediadors 
als que cedim la sobirania individual 
i col·lectiva esdevenint així serfs 
voluntaris i ingenus a perpetu¬ 
ïtat amb l’esperança que algun dia 
la nostra voluntat cedida reduirà 
la distància entre representats i 
representants. 

Amb tot, i per tot això, desbordem la 
sobirania popular. Seguint a Georges 
Bataille, la sobirania és l’entrega al 
moment, l’amor a la mort, el no-ésser 
essent, és la finalitat sense mitjans, 
és «el goig de possibilitats que la 
utilitat no justifica. El més enllà de la 
utilitat». «És l’instant en el que som 
llençats fora de l’espera, de l’espera, 
misèria habitual de l’home i de la 
dona, de l’espera que sotmet, que 
subordina l’instant present a algun 
resultat esperat». El sobirà d’avui, és la 
subjectivitat conscient que escapa del 
govern dels objectes i els subjectes, 
és qui plora de felicitat just quan ha 
deixat de ser sobirà. 


P erplexitat. La primera resposta 
a la pregunta com es veu «el 
procés» des del País Valencià és 
aquesta: amb perplexitat. Encara 
que potser no ningú no ens atreviríem 
a confessar-la i preferiríem termes més 
amables: esperança, il·lusió 0 solidaritat. 
Però després de més de vuit anys de la 
primera consulta ciutadana a Arenys de 
Munt i a punt de complir-se'n dos del 9N, 
que havia de ser decisori, la complexitat 
dels esdeveniments ha invalidat qualsevol 
temptació d’anàlisi i, sobretot, de predicció. 
Ara bé, durant aquest temps han estat 
moltes les veus que han manifestat el 
parer sobre quines serien les repercussions 
al País Valencià de la independència del 
Principat. En l'espectre hi ha hagut de tot. 
Entusiastes com ara l’escriptora Isabel 
Clara-Simó qui preveia un efecte de contagi, 
tot i que reconeixia perills en el curt 
termini. Veus prudents com la del Raimon, 
qui pronosticava que la separació en dues 
entitats estatals resultaria perjudicial per 
al País Valencià perquè el lligaria a un estat 
on els equilibris territorials es decantarien 
fatalment per les dinàmiques homogene¬ 
ïtzadores. Cal assenyalar que, en ambdós 
casos, el grau d'optimisme 0 pessimisme 
estava fortament relacionat amb la 
simpatia per la independència. Fins i tot 
hem escoltat pronunciar-se en termes de 
bastant moderació a la patronal valenciana 
encapçalada per Juan Roig qui s’han 
afanyat a demanar diàleg entre les parts, 
més enllà de la postura ultra dels portaveus 
polítics de la dreta del país. 

Per sobre d'aquests posicionaments 
hi ha el fet incontestable que el procés 
ha servit per tensar el concepte Països 
Catalans, la definició programàtica del 
qual sempre havia estat una assignatura 
pendent. La tibantor ha vingut donada 
per dos esdeveniments diferents. Del nord 
enllà, la incorporació a l'independentisme 
d’amplis sectors del catalanisme tradici¬ 
onal i d'altres sectors ha desdibuixat l'as¬ 
piració del marc nacional complet. Des de 
sud s’assistia a certa paràlisi en l’avanç de 
les organitzacions de l’EI, encara en la fase 
d’agitació i propaganda, entre les quals ha 
planat el sentiment d’abandonament del 
projecte nacional. Mentre els avanços de la 
pràctica partidista al Principat redefinien 
acceleradament la praxis i els discursos 
de l’esquerra anticapitalista vinculant- 
los a la «radicalització democràtica», al 
sud no hi ha hagut aquesta adaptació i 
s’han mantingut unes consignes que eren 
escombrades per l'actualitat. A més a més, 
aquesta desorientació ha coincidit amb un 
PP valencià a l’oposició que no ha dubtat a 
revifar el moviment blaver, indestriable¬ 
ment lligat a l'espanyolisme feixista, contra 
els adversaris parlamentaris. Els episodis 
de violència del darrer nou d’octubre 0 les 
amenaces a la vicepresidenta del govern 
valencià són només una mostra de com es 
pretén emmordassar la dissidència amb la 
rojigualda i de la involució en les maneres 
d’una dreta que s'ha tret la cotilla del 
dissimul. 

Repetim: perplexitat. A estones enveja 
del nivell d’organització popular. Però des 
d’uns dies enrere, sobretot amb la frisança 
que el procés doni els seus fruits perquè 
de a banda de la cotilla també els caigui la 
careta. 

RACÓ HISTÒRIC 

El sufragi femení 

"Com pot dir-se que quan les dones donin senyals de vida per la República se’ls concedirà com a premi el dret a vot? És que no han lluitat ja les dones 
per la República? És que al parlar amb elogi de les dones obreres i universitàries no està cantant ja la seva capacitat? A més, al parlar de dones obreres i 
universitàries, s’ignorarà a totes les que no pertanyen ni a una classe ni a l’altre? No pateixen les conseqüències de la legislació? No paguen els impostos 
per sostenir a l’Estat de la mateixa manera que les altres i que els homes? No flueixen sobre elles les conseqüències de la legislació que s’elabora aquí 
pels dos sexes, però només dirigida i matisada per un d'ells? Com pot dir-se que la dona no ha lluitat i que necessita una època, llargs anys de República, 
per demostrar la seva capacitat? Iperquè no els homes? Per què l’home, l’adveniment de la República, ha de tenir els seus drets i han de posar-se en un 
llatzeret els de la dona?” (Clara Campoamor, 1931) 



Sara Medina Peris 


A quest és un dels paràgrafs 
de l’emotiu discurs que va 
recitar Clara Campoamor en 
defensa del dret a vot de les 
dones en el marc del primer bienni 
de la Segona República espanyola 
(1931-1933). D’ideologia republicana, 
liberal i feminista, Clara Campoamor 
va entrar al Partit Republicà Radical de 
Lerroux a l’any 1929 -més aviat moderat 
en aquell moment- i va convertir-se en 
parlamentària al 1931, passant d'aquesta 
manera a formar part de la història 
del país junt a personalitats com la de 
Dolores Ibàrruri "La Pasionaria”. 

El 14 d’abril de 1931 s’havia proclamat 
la Segona República enmig d’un 
ambient festiu i, el maig d'aquell mateix 
any, s’havia promulgat un decret que 
regulava les eleccions i pel qual es 
reconeixia el dret de sufragi passiu de la 
dona, és a dir, el dret de presentar-se com 
a candidates als processos electorals i 
la possibilitat de ser escollides, senyal 
del caràcter reformista del moment. 
Tanmateix, dels 470 diputats, únicament 
van ser escollides tres dones. Clara 
Campoamor una d’elles. 

Durant aquest primer bienni progres¬ 
sista, una coalició republicana-socia- 
lista presidida per Manuel Azana va ser 
l’encarregada de portar a terme certa 
modernització al país i de redactar 
una nova Constitució en la que Clara 
Campoamor hi va participar activament 
integrant per primer cop articles que 
reconeixien els drets dels fills fora del 
matrimoni, referents al divorci i la no 
discriminació institucional i judicial per 
raó de sexe. Ara bé, on va ser fonamental 
el paper de Clara Campoamor va ser al 
Congrés dels Diputats en defensa del 
sufragi universal femení que implicava, 
no només poder ser escollides als 
processos electorals, sinó poder també 
exercir el dret a vot. 

En un context poc favorable, Clara 
Campoamor va mantenir enceses 
discussions parlamentàries amb una de 
les seves rivals més destacades: Victòria 
Kent. Victòria Kent era una advocada 
afiliada al Partit Radical Socialista i una 
més de les tres dones electes -l’altre va 
ser Margarita Nelken-, 



Foto | Clara Campoamor 


Si Clara Campoamor va ser la gran 
defensora del vot a les dones, Victòria 
Kent es posicionava en contra d'atorgar- 
lo de forma immediata. L’opinió de 
Victòria Kent -i d'una part important 
de les esquerres d'aleshores- era que 
la dona espanyola no disposava de la 
suficient preparació social i política per 
a votar de manera responsable, ja que 
per influència de l’Església, el seu vot 
tendiria a ser conservador i perjudi¬ 
caria tant als partits d’esquerres, com a 
la pròpia república. Consideraven que 
l'exemplar de dona de l’època seguia 
essent el de bona mestressa de casa, 
bona administradora dels diners del 
marit i bona catòlica fidel i decent. En 
el seu al·legat es donava per fet que les 
dones es deixarien portar per l’emoció i 
no per la reflexió i el sentit crític. Cert és 
que en aquell moment fer vida pública 
era considerat encara com un entre¬ 
teniment de dones desocupades, sinó 
fresques 0 immorals, i era molt petit el 
nombre de dones que tenien alguna 
formació o s’interessaven per qüestions 
més enllà de les tasques quotidianes. En 
aquest escenari, les resistències que va 
trobar Clara Campoamor no van ser pas 
poques. En el transcurs de la seva lluita 
va ser fins i tot abandonada pel seu 
propi partit. 

Finalment però, el sufragi femení 
va aconseguir una majoria simple al 
parlament gràcies als vots del PSOE i 


Foto | Dones exercint el seu dret a vot, 1936 

altres forces polítiques progressistes, 
a més a més del vot favorable de les 
dretes espanyoles que, de la mateixa 
forma, també consideraven que els vot 
de les dones els seria favorable. Així, l’i 
d’octubre de 1931 el dret de vot femení 
va ser aprovat a Espanya amb 161 vots a 
favor i 121 en contra: 

“Els ciutadans d'un i d’altre sexe, 
majors de 23 anys, tindran els mateixos 
drets electorals conforme determinin 
les lleis”. Article 36, Constitució de la II 
República Espanyola, 1931. Tant polèmic 
va ser aquest resultat que el socialista 
Ignacio Prieto va fins i tot abandonar 
la càmera afirmant que allò “era una 
punyalada per l’esquena a la República”. 
Tanmateix, Clara Campoamor es 
convertí així en una de les dones més 
rellevants de la història d'Espanya. 

El resultat electoral de la primera 
votació on les dones hi van participar 
va ser, malauradament, favorable a les 
forces conservadores -tal i com s’havia 
especulat- i va donar pas al segon 
bienni ( 1933 - 1935 ) anomenat el bienni 
negre, durant el qual el Partit Republicà 
Radical de Lerroux -recolzat ara per la 
dreta catòlica de la CEDA- va intentar 
tombar les mesures del primer bienni 
reformista. Com era d'esperar, bona 
part de les esquerres van culpabilitzar 
a Clara Campoamor d’aquesta derrota 
i probablement això va ser principal 
causa de la seva mort política. De fet, 


sembla que hagi passat a la història 
més aviat en lletra petita. Podríem 
pensar també en una segona causa: la 
concessió del dret a vot de les dones a 
Espanya no es va aconseguir gràcies a 
una pressió exercida des de a baix -com 
havia succeïts als Estats Units 0 a Gran 
Bretanya amb els moviments sufra- 
gistes- que remou consciències i són 
precisament aquestes les que forcen el 
canvi polític i social, sinó que més aviat 
va ser una lluita exercida des de d'alt 
gràcies a la ferma convicció ideològica 
d’alguns polítics i polítiques, en especial, 
gràcies a la lluita persistent de la nostre 
protagonista: Clara Campoamor. Cal 
remarcar, a més, que, amb certa pers¬ 
pectiva històrica, no està dit que fossin 
les dones amb el seu vot les "culpables” 
d’aquesta deriva cap a les dretes ja que 
si mirem els resultats de les eleccions 
immediatament posteriors al 1936, van 
sortir victorioses les esquerres del Frente 
Popular. 

Malauradament, el Frente Popular 
només va poder governar durant cinc 
mesos ja que després una part de 
l’exèrcit va promulgar el cop d'estat que 
desembocaria en la Guerra Civil. 

Anys més tard, a l’obra bibliogràfica de 
Clara Campoamor "El voto femenino y 
yo: mi pecado mortal”, ella mateixa diria 
amb molt d'encert "crec que l’única cosa 
que queda de la República és el que vaig 
fer jo: el vot femení”. 


LES ELECCIONS GENERALS DURANT LA SEGONA REPÚBLICA 


Juny del 1931 


Novembre del 1933 


Febrer def 1936 


279 

2 831056 


ll : nombre d'escons 



657872 

65 / 8 72 : nombre total de vots 



278 


4654116 


51 



526615 


124 


4503 524 


esquerra 


centre 


dreta 


Font; INE, Anuario Estadístico, 1931-1940. 

CINEMA 


12 d’octubxe. Cultuxa de l'odi i legítima autodefensa 


CULTURA 
DE L'ODI 
I LEGÍTIMA 
AUTODEFENSA 

12 D'OCTUBRE 

ESTRENA 13 (XOCTUBRE 
' 20H CINEMES GIRONA 
• ENTRADA GRATUÏTA 


^ METROMUSTER 


de Metromuster 


Paula Catalan Gasulla 


Com cada 12 d'octubre, l'any 
2013 grups d’ultradreta es 
van concentrar a Montjuïc 
per cel·lebrar el dia de la 
hispanitat. Després de cremar 
estelades, proclamar consignes 
franquistes i fer salutacions 
feixistes, un grup de neonazis 
va baixar al barri de la Bordeta, 
on es van enfrontar amb una 
colla d’antifeixistes. Sis de les 
persones que els hi van plantar 


cara estan avui pendents d’un 
judici on se’ls hi demana a 
cadascuna fins a 17 anys de 
presó, ja que a la denúncia 
per lesions presentada pels 
feixistes se li aplica un 
agreujant per delicte d'odi (!). 

El documental 12 d’octubre. 
Cultura de l'odi i legítima auto¬ 
defensa arrenca comparant 
aquest cas amb una agressió 
feixista que va deixar un jove 
magrebí mig mort. Un dels 
culpables va participar en la 
baralla del 12 d'octubre de 2013. 


Amb la intervenció de perso¬ 
nalitats com Daniela Ortiz, 
Manuel Delgado, Judith Butler, 
Fina Birulés o Grada Kilomba, 
el documental presenta la cons¬ 
trucció de la nació espanyola 
sobre un passat de genocidi, 
racisme i expoli d'altres pobles, 
pretesament silenciat. Sobre 
aquestes bases es fonamenta 
el nacionalisme espanyol, que 
té els seus màxims abanderats 
en grups d’ultradreta i partits 
polítics com Alianza Nacional 
o la Falange. Però també 


Ciudadanos 0 Partit Popular 
esgrimeixen l’espanyolitat per 
carregar contra la immigració, 
l’esquerra radical o, com s’ha 
evidenciat darrerament, els 
nacionalismes emancipatoris 
del territori espanyol. 

La reflexió final gira al 
voltant del concepte delicte 
d'odi: si aquesta categoria es 
va crear per protegir els drets 
de les minories vulnerables 
del feixisme, no és una contra¬ 
dicció perversa aplicar-la a qui 
el combat? 



LLIBRES 


Pàtria de Fernando Aramburu 


Fernando Aramburu 
PATRIA 

colección andanzas 





I_tusQuets_I 


Sara Medina Peris 


Pàtria és una novel·la escrita 
per Fernando Aramburu que 
ens explica un dels relats 
existents del conflicte que s’ha 
viscut a Euskal Herria. Enmig 
d'una societat fracturada pel 
terrorisme, tenim l'oportunitat 
de viure aquesta fractura a 
través de dues famílies que van 
estar unides en el passat, però 
que acabaran separades a causa 
d’un posicionament ideològic 
diferent envers al propi 


conflicte armat. Si bé és cert que 
la lectura és agradable i aconse¬ 
gueix reflectir molt bé la quoti- 
dianitat dels personatges -per 
tant, és del tot recomanable-, 
és d’allò més important tenir 
present que aquesta narració 
representa únicament un dels 
molts relats existents dins de 
la confrontació i que aquest és, 
precisament, el relat còmode 
pel sector constitucionalista. 

Tot i ser una novel·la que 
ens atrapa des de l'inici fins al 
final, cal ressaltar el manique¬ 
isme existent: els nacionalistes 


són molt dolents (Aramburu 
utilitza l’arquetip de persona 
tancada, sense inquietuds intel¬ 
·lectuals, que té fins i tot certs 
problemes en acceptar l’ho¬ 
mosexualitat o poca tolerància 
amb les persones "de fora”...), 
en canvi, els constituciona- 
listes són molt bons (dibuixats 
com a persones aficionades a 
la lectura, més interessades pel 
coneixement, més cosmopo¬ 
lites 0, en definitiva, amb una 
obertura mental més àmplia). 
S’ha criticat, des de el meu punt 
de vista molt encertadament, 


que l’autor intenta d'alguna 
forma influir en l’opinió 
pública per aconseguir així 
la victòria literària del relat. 
Potser el que necessitaríem en 
aquests moments és conèixer 
amb més profunditat els “altres 
relats” que, per ser encara més 
desconeguts, són segurament 
molt més rellevants. Però, és 
clar, aquests difícilment acon¬ 
seguiran la campanya publici¬ 
tària i els premis institucionals 
que ha rebut Pàtria. 


VINYETA 

Encaix ? 

per Sara Medina 





INDEPENDENTISTA 

de Sants Jaume Compte 


■ Carrer Muntadas, 24, 

I 08014 Sants, Barcelona, Països Catalans 
I www.cis-jaumecompte.cat 
I o visita'ns al Facebook i al Twitter 


IcfeCÉil 

COOPERATIVA 

D’ARQUITECTES 


WWW.LACOL.ORG 
C/CICERÓ 5, SANTS • 931 720677 
info@lacol.org 



CUINÀ DE BARRI 




•a <f escudcll 



ESMORZARS^, 

MENÚ AL MIGDÍA 
CARTA DE NIT lÉffli 
OPCIÓ VEGETARIANA 
BEGUDES DE LAT’ER] 
CERVESES ARTESANE 


C/PREMIÀ 20, BAIXOS. 0801 
SANTS. PAÏSOS CATALANS 


93 422 16 13 WWW.TDK.CAT 


m rimí nom 

CANVlfí 

KAFETA OBERTA 
DIJOUS I DIVENDRES 
18 A 22:30H 



COL·LECTIUS I TALLERS: 


C/JOCS FLORALS MO-2 | MÉS INFO: WWW.CANVIES.ORG 

COL·LECTIUS DEL BARRI 


ASSEMBLEA GROGA DE SANTS 

Assemblea de la comunitat edu¬ 
cativa -mestres, famílies i alum¬ 
nat- per defensar la qualitat de 
l’educació pública. 
assembleagrogasants@blogspot 
.com 

assembleagrogasants@gmail. 

com 

@AssGrogaSants 


CASTELLERS DE SANTS 

Assajos dimarts i divendres. 
borinots@borintos.cat 
Local d’assaig: Escola Jaume I. 
C/ Comtes de Bell-lloc, 86 


COOPERATIVA DE CONSUM 
PANXACONTENTA 
Grup de consum crític 
Dijous de ígh a 22h 
panxacontenta.wordpress.com 


FEM FRONT AL TURISME A 
SANTS 

Comissió de l’ABS per afrontar la 
massificació turística a Sants 
http://frontturisme.sants.org 


GRUP D’HABITATGE DE SANTS 

Col·lectiu pel suport mutú da¬ 
vant les problemàtiques d'habi¬ 
tatge 

https://www.facebook.com/ 
GrupHabitatgeSants 
Diumenges a les i6h. 

Pl. Joan Corrades 


HORTET DE LA FARGA DE SANTS 
Noguera Pallaresa 27, persiana 
metàl·lica 

hortetdelafarga@gmail.com 
Estiu: diumenges a la tarda 
Hivern: diumenges al matí 

LA LLEIALTAT SANTSENCA 

Espai per a usos veïnals coopera¬ 
tius i de cultura popular 
https://www.lleialtat.cat/ 

C/ Olzinelles, 31 


LAPAH 

Plataforma d'afectats per la hi¬ 
poteca 

Acollida i Assessorament 
col·lectiu: dilluns i8h 
Emplenar fitxes: per confirmar 
Assemblea de PAH Barcelona 
dimarts i8h 

(atenció a estudiants: dilluns a 
les 17:00 al local) 
c/ Leiva, 44 


SANTS. TV 

Televisió comunitària de Sants 

http://sants.tv 

contacte @sants .tv 


UNIVERSITAT LLIURE A SANTS 

http://sants.unilliure.cat 

unilliure@gmail.com 


CSA Can Vies 
C / locs Florals, 40 

Assembea dimecres a les 19I1 
Kfeta dimarts i dijous de i8h a 22b 
https://canvies.barrisants.org 
canvies@gmail.com 
@SomCanVies 


ACCIÓ LLIBERTÀRIA SANTS 

Adherida a la Federació Anar¬ 
quista de Catalunya (FAC) 
Dimecres a les 19.30I1 a Can Vies 
acciollibertariasants@riseup. 
net 

@AccLlibSants 


JÓVENS DE LES TERRES DE 
L’EBRE 

Col·lectiu per la defensa del ter¬ 
ritori 

Dijous a les 2oh 
jovensebre.blogspot.com.es 
@Jovens Ebre 


LA BURXA 

Periòdic de comunicació popular 
Primer dimarts de mes a les 2ih 
laburxa@gmail.com 
@laBurxa 


LA GUERXA 

Espai de salut 
Dilluns a les 2oh 
@LaGuerxa 

espaisalutcanvies@gmail.com 


NEGRES TEMPESTES 

Col·lectiu llibertari per l’allibera¬ 
ment dels pobles 
http://negrestempestes.cat 
negrestempestes@gmail.com 


Casal 

independentista 
de Sants 

C/ Muntadas, 24 

De dilluns a divendres de i8h a 23b 

https://cis-jaumecompte.cat 

@cis.jaumecompte 


ARRAN SANTS 

Organització juvenil de l’esquer¬ 
ra independentista 
http://arran.cat/ 
sants@arran.cat 
@ArranSants 


COLLA BASTONERA 

Grup de cultura popular 

https://collabastonerasants. 

wordpress.com 

collabastonerasants@gmail. 

com 


ENDAVANT SANTS 

Organització Socialista d’Allibe¬ 
rament Nacional 
http://www.endavant.org 
@EndavantSants 


PUNT D’INFORMACIÓ LABORAL 

Assessorament laboral 
Dilluns de i8:3oh a 2ih 
COS Barcelonès 


Can Batlló 
C/ Constitució, 19 
C/11 de juny de 2011 

Espai veïnal autogestionat 
Dilluns a dijous de 10b a 13b i de i8h 
a2ih 

Divendres de íoh a 13b I de 18b a 22b 
Dissabtes de loh a 21b 
https://www.canbatllo.org/ 
@CanBatllo 

CENTRE DE DOCUMENTACIÓ 
DELS MOVIMENTS SOCIALS 
Arxiu de documentació dels mo¬ 
viments socials 
Dilluns, dimarts i dijous de 
i7h-i9h 

http://arxiu.laciutatinvisible. 

coop/ 

arxiudelaciutat@gmail.com 

ESPAI ARTS 

Col·lectiu d’artistes 
Dijous de iO:3oh a i3h 
@ArtsCanBatlló 

ESPAI COMUNITARI DE FORMA¬ 
CIÓ PERMANENT 
Projecte d’educació de persones 
adultes. En construcció col·lec¬ 
tiva. 

espaicomunitariformacioper- 

manent.wordpress.com 

espaicofope@gmail.com 

@aprendreXviure 

FUSTERIA COL·LECTIVA 

Taller de fusteria comunitària 
Taller obert: dilluns de íoh a i3h 
idei6haigh 

Taller comunitari: dimarts de 
íoh a i3h i de i6h a ígh 

LA NAU 
Espai familiar 

Actualment tancat per obres 
d’acondicionament pel fred 
lanauespaifamiliar@gmail.com 
@La_Nau 

MALABARISTES INEXTREMIS 
Taller de malabars 
Dimecres de i8h a 20:45b 

ROCÒDROM 

Obert dilluns dimecres i diven¬ 
dres de i8h a 2ih 

Neteja col·lectiva dimarts de i8h 
a2ih 

Dones escaladores dimecres de 
íoh a i3h 

TALLER COL·LECTIU D’INFRAES- 
TRUCTURES 

Taller d'infraestructures col·lec¬ 
tiu 

Dimecres de íoh a i3h i dissabte 
de íoh a i4h 

TALLER OBERT DE MOBILITAT 
Espai d'autoreparació de vehi¬ 
cles 

Dimecres i dijous de i7h a 2oh 
Divendres ioh-i3h 


Centre Social 
de Sants 

C/ Olzinelles, 30 

Associació de veïns I veïnes de 
Sants 

Dilluns a divendres de íoh a 13I1 i de 
i8h a 2ih 

www.centresocialdesants.org 

csocialsants@gmail.com 


COLLA BASTONERA INFANTIL 
Grup de cultura popular per in¬ 
fants 

Divendres de 18:3011 a 19:3011 
Cada 15 dies 


ASSEMBLEA SALVEM LES PEN¬ 
SIONS 

Espai de defensa del sistema Pú¬ 
blic de pensions 
Dimecres de 18:3011 a 20:30h 
salvemlespensions.wordpress. 
com 

salvemlespensions@gmail.com 

@Salvemlespensions 


Si trobes afaitar el teu 
col·lectiu et pots posaren 
contacte amb nosaltres a: 
laburxa@qmail.com 



EL TEU DENTISTA 
DEL BARRI 

Dr. Marçal 
Solanas i 
Esquerra 

ODONTÒLEG Col. num. 2325 




(putxinel·lis 


Menú migdia 10€ 
Menú pizza 8€ 
Servei a domicili 


Carrer d’Olzinelles, 96, lr. Carrer de Salou, 23. 080014 

«8014 BARCELONA Tel. 936112485 - 616807668 

Tel. 93.332.04.19 Horari: de 13.30 a 16h i de 20.30 a 24h 

Dilluns tancat tot el dia - Dimarts matí tancat 

mail: msolanasdentist@infomed.es www.restauranteputxinellis.com 

REVIFEM LA FLAMA 
DE LA SOLIDARITAT 



Vaguistes 29M 


Redacció 


La vaga general del 29 de març del 
2012 convocada pels sindicaTs i altres 
entitats pretenia aturar la reforma 
laboral aprovada pel govern del PP. Com 
valoreu aquella jornada? 

Aquella vaga no va aconseguir l'objectiu 
que perseguia, l'aturada de la reforma. 
Però, alhora vam guanyar altres coses. 
Una gran experiència col·lectiva, que 
va servir per activar mecanismes de 
resposta davant agressions instituci¬ 
onals cap a classe treballadora. Es va 
evidenciar la força col·lectiva del carrer 
i la presència dels sindicats majoritaris, 
CCOO i UGT, va quedar relegada a un 
segon plànol. 

Quelcom rellevant és que prèviament es 
va poder veure una organització de base 
que va permetre traslladar discursos 
que anaven més enllà de fer el joc a la 
patronal i a l'Estat. Nosaltres ens quedem 
amb les organitzacions dels comitès de 
barri, per exemple. 

Aquella jornada ha estat una de les 
més combatives que s'han vist als 
carrers de Catalunya. Quin creieu que 
ha estat l'impacte d'aquesta en les 
mobilitzacions que hi ha hagut en els 
últims anys? 

És difícil poder valorar. De totes maneres, 
per a nosaltres i veient el panorama 
posterior, creiem que va resultar una 
petita icona del trencament de la 
passivitat. I sobretot un aprenentatge 
d'autoorganització col·lectiva. Sens 
dubte, aquestes respostes queden com 
a part de la memòria col·lectiva. L'ex¬ 
periència i el fet, marca un abans i un 
després. 

Va ser la primera vaga general que 
també donava suport tot el moviment 
del 15M que havia sorgit l'any anterior. 
Quin efecte creieu que va tenir això? 

Creiem va ser molt rellevant. La presencia 
al carrer havia augmentat, i responiA al 
mateix problema de fons OUe la vaga, 
mostrar el rebuig a la conjuntura política 
i social que s'estava vivint. S'estava 


instrumentalitzant la situació per posar 
en pràctica noves mesures que perjudi¬ 
caven a les treballadores, les oprimides, 
les pobres, etc. 

El malestar social estava latent i trencava 
amb la passivitat en la qual part de la 
població havia estat submergida durant 
cert temps i ara ressorgia. Per això 
creiem que va ser tant multitudinària la 
resposta i tan diversa; perquè existia tota 
aquesta força i experiència. 

També va ser tot un punt d'inflexió 
en les estratègies del Govern de la 
Generalitat de repressió als moviments 
socials. Quina valoració feu de la 
repressió desencadenada a partir 
d'aleshores? 

La repressió va ser una conseqüència 
derivada del desafiament de 1' «statu 
quo». Es va qüestionar la capacitat de 
resposta i es va desobeir per lluitar contra 
allò injust. Vam ser moltes les protago¬ 
nistes i per això, la resposta de l'Estat va 
ser més contundent i sofisticada. Havien 
de demostrar la capacitat de "mantenir 
l'ordre" i de netejar-se la cara. Necessi¬ 
taven molts "caps de turc". 

També va ser una excusa per ampliar 
recursos policials i posar en pràctica 
eines de control social, fitxers il·legals 
d'activistes, invasió dels espais privats i 
col·lectius (es varen realitzar desenes de 
registres de domicilis). 

A vosaltres personalment quins càrrecs i 
penes se us demanen? 

Càrrecs per desordres públics i danys 
amb agreujant. Són 6 anys de presó a 
petició de la fiscalia i 200.000 euros de 
multa com a concepte de responsabilitat 
civil. 

Perquè creieu que esteu patint aquest 
procés judicial i no qualsevol altra 
de les milers de persones que es van 
mobilitzar? 

Creiem que van detenir a molta gent que 
pertanyien a moviments socials per tal 
de donar exemple, atemorir, desgastar 
(tant moralment com a nivell econòmic) 
i desmobilitzar. Som persones actives 
i relativament visibles dins d'aquests 


moviments. No hem estat les úniques, 
que responem a aquest perfil. No és 
quelcom que creiem que sigui nou, sinó 
una dinàmica repressiva dels Estats. 

Com ha transcorregut el procediment 
judicial fins al moment? 

Ha estat un procés d'instrucció molt 
llarg per múltiples motius. Sobretot per 
la incapacitat entre jutjats per posar-se 
d'acord a l'hora de portar els diferents 
procediments. L'altre motiu és que va 
estar en secret de sumari gairebé tres 
anys. Es van obrir altres procediments 
arrel del nostre que finalment, han 
quedat arxivats per manca de proves. 

Haver d'afrontar un procediment tan 
greu després de passats més de cinc anys 
com t'afecta en la teva vida? 

En aquests cinc anys hem passat per 
moltes fases i molts moments, no ha 
estat gens fàcil. La manera de portar-ho 
és molt personal, però a l'hora de poder 
realitzar expectatives de futur 0 de viure 
el dia a dia, apareix en escena de forma 
reiterada. És un pes que es tradueix en la 
incertesa, el desgast, de vegades la por i 
sobretot condiciona la teva estabilitat i 
tranquil·litat vital. Fins que no ho vius 
a la teva pròpia pell és difícil empatitzar. 
Aquí és on comença un llarg apre¬ 
nentatge individual, que considerem 
important poder-lo treballar de manera 
col·lectiva. Allò relegat a l'escena més 
privada també forma part de la política. 
Activar mecanismes de resistència i 
aprenentatge col·lectiu, on les cures i els 
nivells d'introspecció suposen un esforç 
i un aprenentatge molt gran. Dota de 
fortalesa als moviments socials. 

Quines accions o activitats teniu 
pensades de cara a informar i denunciar 
aquest cas, com es pot col·laborar? 

Farem un seguit de xerrades per arreu 
del territori català, una roda de premsa 
pels mitjans i mobilitzacions de carrer. 
Una d'aquestes, el 18 de novembre una 
cercavila per Sants i també els dies dels 
judici el 22,23,24 de novembre farem una 
concentració davant dels jutjats a les íoh 
del matí. 


★ COLUMNA VIOLETA 


Ràbia. 


Sara Medina Peris 


Us confessaré una cosa, a 
vosaltres, homes: heu de 
saber que els conyets de les 
noies de l’est són els millors: 
estrets i suaus com els d’una verge 
en pubertat!” 

El borratxo de les galtes vermelles 
tenia les mans dins la jaqueta 
texana i atufava a vi ranci. S’havia 
apropat a la taula on estava prenent 
unes cerveses amb alguns amics i 
amigues després d’un sopar copiós 
a base de truites de patates. Tot i 
que el borratxo havia arrencat amb 
algunes bromes enginyoses, en 
aquell moment s’havia aproximat 
a ells -als homes- i havia dit “estrets 
i suaus com els d’una verge en 
pubertat”. Les rialles de la taula es 
van paralitzar en sec com si una 
professora hagués donat un cop a la 
pissarra. A mi se’m va encendre la 
sang i vaig notar fins i tot la vena de 
front inflada. Què podia fer aquell 
home a soles... amb la virilitat 
tocada... estrets i suaus... violar una 
adolescent? No em va costar ni mig 
segon imaginar-ho i vaig sentir el 
terror al meu propi cos. Tot seguit 
vaig sentir ganes de penjar-lo dels 
ous al mig d’aquella plaça, a la vista 
de totes. O lligar-lo a una cadira i 
tallar-li el penis amb unes tisores de 
cuina. Menja’t el teu plaer, fastigós, 
aquell plaer que podia destrossar 
la vida sencera de moltes noies. 
Desgraciat, vaig cridar per dins. De 
portes cap enfora, el silenci em va 
paralitzar. Tot i que ho volia, no vaig 
poder dissimular: estava furiosa. 
Furiosa amb el borratxo, amb la 
situació, però sobretot amb mi 
mateixa: per no tenir a la punta de 
la llengua les paraules adequades, 
per no atrevir-me a dir res, per no 
mantenir la calma interior d’aquella 
que ho sap tot. I com més ho notava 
el borratxo, més gran es feia. Un 
globus aerostàtic volant entre els 
núvols i fent bromes de la Terra. 
I, aleshores, ho aconseguia, jo em 
feia petita, petita, petita: una puça 
enmig d’un desert. Una altra vegada 
havia perdut la batalla. De tornada 
a casa, passejant pels carrers de 
Sants, l’escena es projectava a la 
meva ment una vegada rere l’altra 
com una pel·lícula de Haneke. I 
aleshores, només aleshores, les 
genives se m’omplien de respostes, 
de tot allò que podia haver contestat 
i no vaig saber dir, de tot allò que 
podia haver demostrat i no vaig 
demostrar. Cert, la ràbia no et deixa 
reaccionar... però... és que Martin 
Luther King 0 Malcom X anaven pel 
món amb una pandereta? I, a cada 
resposta que trobava, un trosset de 
la meva autoestima es refeia. A la 
plaça d’Osca ja era la de sempre: el 
desert sencer! Vaig asseure’m en un 
banc i vaig pensar en totes aquelles 
dones que viurien situacions 
similars. I, en aquell instant, em 
vaig sentir part d’un grup especial, 
d’un grup que sovint callava, d’un 
grup que encara no s’atrevia a cridar 
però d'un grup que, el dia que ho 
féssim, seríem moltes. Tantes, que 
els borratxos graciosos no parlarien 
mai més. 












